Kamis, 27 Maret 2014
Babad Pasek
BABAD PASEK
Turunan Lontar : Gedong Kirtya
Druwen : Singaraja
Nomor : Va.963/6
Antuk : I Ketut Windia
Katureksan antuk : I Ketut Suwidja
Ketik Malih Antuk : Ni Made Sariani
Tanggal : 4 Juli 1988
---------------------------------------------------------------
1.b. Om Awigenamastu nama siwa ya. Paksa pengaksamaning nghulun de Bhatara Hyang Mami, singgih ta sira Hyang, alungguheng sunia taya, tabe-tabe pwang nghulun, de Bhatara Hyang Kabeh, cinitra mungguwing lepihan, sira sang inugraha, anawaka purwa sang wus lepas, luputa tan hana ring tulah pamidi de Hyang Mami mwang ring wigrahaning mala, papa pataka, tan katama upadrawa wastu wastu wastu paripurna anemuwaken rahayu tekeng kula sagotra, mwang santana, namastu jagaditha ya Sang ginelar Ong karatna mantram, hredayam masu nirmalam yogi swaram.
Uni riasitkala, duk tan kumelencong bhumi Bali lawan Silaparang, kewalia hana gunung
2.a. maring Bali, ring Wetan Gunung Lempuyang, ngaran, ring Kidul Gunung Andakasa, ngaran, ring Kulwan Gunung Watukaru ngaran, ring Lor Gunung Mangu ngaran. Ri mwah hana Gunung Bratan, ngaran. Nimitania ingan den ira Hyang Ari Bhawana, sadakala njong genjong ikang bhawana, yatika matangian paduka Bhatara Hyang Pasupati kapiwelas hyun tumon ring ulaha ning sarat, sadnya Bhatara amupak parawanikang Giri Hyang mahameru, kumelaken mareng pulina Bali tekeng Silaparang, sira ta Badawang Nala, kinon ta bungkahi parwata, Sang Anantaboga papareng Sang Naga Basukih, maka bandanikang parwata, Sang Naga Taksaka umiberaken, tumurun haneng Bali, malaning we, Siwa Sura Uttama Mrakya, Awidya Titi Wot Masa, Kresna Paksa, tekeng Panca Dasi, Kala Rudira Bhumi Mastakeng Witangsu I-
2.b. sakam ooo o o o o o o o o o o, duking mangkana rimba ikang eka tang bhumi Bali ngaran, Eka Windhu, arawas lawas punang kala, prapta yasaning rat ri sandintenya, Siwa Kawyawara, uttamaning uku ning Tolu, Candra Sira, Titi Sukla Paksa, Pawana Sitangsu, Rudira Parwata, Sirsa Widyut, Wesaka Sunya Pandita, warsaning jadya, 7, praptang udan madres, sinung riyut, genter pater, saha kilap tatit, lindunikang rat, saha klepug, rwa ulan lawasnia udan, wekasan mekeplug giri ayanging Tolangkir, mijil tang Salodaka ngaran. Ri wusing mangkana, pira kunang antajin ikang kala, praptang di we, Siwa Kuye, Wara Kuda Olih, Sasadara Ratu, 5, sukla paksa ping panjodara bhumi, ti, ngaran swanita, kretya mastaka witangsi 1, wesakam, Gni Bundara 31 tahunya. Mwah makeplug ginggung Giri Tolangkir,
3.a. mijil paduka Bhatara Hyang Putranjaya, tumut arinira, Bhatari Dewi Danu, tumurun wanteneng Basukih, tineher rakwa aparhyangana ring Giri Lempuyang, mangkana katattwania nguni ring asitkala duking adan pamargan Bhatara Tiga, kinon dera Hyang Pasupati, ling Bhatara nguni, kamung anakku Mahadewa, nidaku Gnijaya, nora waneh anakku mangke tumurun haneng Bali, maka sinembahaning pulina Bali. Mangkana wetyanira Hyang Pasupata angastungkara Bhatara Tiga, adulur pangalpika ndah umatur Sang Hyang Tri Purusa :
“Singgih Paduka Hyang Mami dudu saking aniwal
3.b. adnya Paduka Bhatara nimitana nghulun karya lare, tan wring margaha”.
Sumahur Hyang Pasupati, ling ira :
“Anakku, aja walangati, inghulun kerta lugraha, sida sidhi adnyananta, apan kita anakta mangko”.
Riwusing mangkana, tineher Bhatara Tiga sinung yoga pinerastista sinuksma ri olih taktakan yeh gading, lumaku Hyang Tri Purusa, awan maring soring arnawa, cet maring Giri Hyanging Tolangkir, aparahyangana ring Basukih, mangkana pidartania ring Usana
Pira kunang antajinikang kala, renos parahyangan ira Bhatara Tiga wenten ring Bali Kayangan, tan ucap dateng ring we, kaye siwa julung arik, sasadara marga uttara badrawada, titi pratipada sukla, swanita pawana budara, swanita anga bhumi, sirsa jadma, wesaka naga wulan witangsu
4.a. udaning naga dita, ya tika Bhatara kalih Hyang Mahadewa papareng lan Hyang Gnijaya, mayoga ring parwateng Tolangkir, mwah mekaplug Giri Tolangkir, wetu blabur geni saking sidhi adnyanan ira Hyang Genijaya, duking mangkana ingaranan Embah Luwah Gni, katama pitakaning mangke. Mwah Bhatara Gnijaya mayoga, mijil putran Bhatara saking Panca Bayu, 5, kan panuwa abhiseka Sang Brahmana Pandita, ngaran, arinira akakasih Mpu Mahameru, ngaran, mwah sang anwam akakasih sira Mpu Gana ngaran. Mwah sang ing wekas apuspata sira Mpu Pakuturan ngaran. Mwah arinira sang ing panguntat, atengeran sira Mpu Pradah, paling alit, ngaran. Telas umantuking Giri Semeru, sama angawangun yogha draka ngastiti Bhatara Hyang Pasupati, tangeh yan kata-
4.b. kena, heneng ikang kata sakareng........... bersambung
BABAD IDA BHATARA SAKTI WAHU RAWUH. Geria Pidada Kelungkung.
BABAD
IDA BHATARA SAKTI WAHU RAWUH.
Geria Pidada Kelungkung.
1. a. “OM AWIGHNAM ASTU “
Pranamya sira sang dewam, bukti mukti itartaya, Prawakaya tatwa wijnyeyah, brahmadi pataye swarah.
Nama Siwaya, sembah ing nghulun ri pada Bhatara, sira manganugrahini bukti mwang mukti sidha saprayojHana, tan pamangguhang wighna, kamenan ing nghulun mujaraken iking kata, Brahmakula-putra
Swasti.
Hana sira Bhagawan Rama-parasu ngaran ira, Rai Recika pitamaha, pitamaha, pita Bhagawan Jamadagni, Bhagawan Bhregu tengeran ira waneh, sira ta amredyaken wangsa, Brahmakula-putra, katekan mangke, ngkaneng bumi Bharata Warsa.
Kaloka sapta linggeka, yawadi deha dimahe, Ganti swawila bhuwanam, naradi-nara dopanam.
I wekasan, apa kunang ikang kala, pasilih-silih ning manuwangsa, sampun anyapta lingga wikrama, madeg Sri Bhuminatha ring Yawa Dwipa, ngkaneng Daha-Nagara, manuwangsa sira, gumanti Bhathara angalih maring Mahospahit, irika ratu cakra-warting sarat, pira lawas iran siniwi, moga pangdan ing kali sangara, kalah ikang Yawa Dwipa mandala den ing gama selam, hana sira Brahmana atisaya kottaman ira, prasida umagguhang kasteswaryan, sira Mpu Nirartha tengeran ira, pita de Dang Hyang Asmara natha, sira ta angalih mareng Bali.
Swarga wobala wijnyanam, ema bandhano putrakah, Wredi ya wangsa bamano, lingante samudayangsa.
Sadateng nireng Bali, anganting Kamenuh, Bumi Balabatuh, hana Bandesa Mas, ring Mas bumi Sukawati, dreda bhakti ri sang wawu rawuh, sweh sutanya istri, manohareng rupa mwang guna, ya ta pinarigraha maka istri den ira Mpu. Linganta, pira wangsa ira kang Yawa Dwipa, mwang ring Bali. Hana suta Maharsi, mutuh Brahma-putri sakeng Yawa Dwipa, Daha Nagara, kalih siki, laki-stri, ikang jyesta istri, umor ing sunya, anganti ring Malanting, pinaka Dewati ngkana katekan mangke, ikang laki-laki, apanengeran Padanda Wayahan Kulwan. Mwang hana suta matuh Brahmani sakeng Pasuruhan, kalih siki kapwan laki-laki, apenengan Brahmani Padanda Ler, Padanda Lor. Mwah suta Maharsi, matuh Ksatriyangsa sakeng Brangbangan, tigang siki, Padanda Rai, sira sang inucap Bhathari Ni Swabawa, ikang laki-laki, Padanda Telaga, Padanda Keniten. Mwah suta matuh sakeng Bandesa Mas, sasiki laki, Padanda Mas ngaran ira. Mwah hana pariwarane istri Hanake Bandesa Mas, ikang (sawiji) winwat inaturaken jeng Maha Mpu, pinarigraha maka istri maweka laki sawiji, mangaran Ida Patapan. Sahika akweh pasamudayan ing putra sang ing Wawu Rawuh, awur-wuran pratapa, sidha Panditha.
Kunang hana pawekas ira Mpu ring putra kabeh, ling nira,
“ Iki Hanak ing nghulun kabeh, ....
1. b.
..... rengwaken udesangkwi ri kita, yeki Si Patapan, aywa kita wah sumurup, kewala kita amet, apan metweng Sudra-janma, nahan pawekas nira Maha-Mpu, tinut den ing putra kabeh, prasama amredyaken kula wangsa, ya tojaren mwah “.
Purwa menuh manowaca, Utara warsa Janggala, Wredyangsa wangsa wijnyeyah, Asma tanda-tanda dine.
Purwa Padanda Kamenuh ka takna, jyesta putra Padanda Wayan Kulwan, sira angalih lor ing gunung, Bhumi Banjar Ambengan, sira widyadi guna weda paraga, mahabala, neher maka sajnya Padanda Ngurah, wredi kula wangsan ira ka tekan mangke ring Banjar Ambengan, mwang ring Den Carik. Kunang hana wekan ira kari ring Kamenuh, Hanama Padanda Katandan, sira aweka Padanda Bon Biyu, Padanda Kamenuh, Padanda Katewel, Padanda Ktut Bukit, sira angalih maring Gelgel, ring Dawan.
Mwang ring Selat Duda, Padanda Selat naman ira, hana wangsan ira laki bi. Mwang ring Subagan, Padanda Kamenuh, hana wangsan ira.
Ika Brahmana watek Ngurah, kang amatuh Brahmani sakeng Daha, sira sang-
2.a. Saksat Sang Hyang Tunggal kotaman ira........
Langganan: Entri (Atom)
ind_Latn ban_Latn ban_Latn ban_Latn ban_Latn uzn_Latn ban_Latn ban_Latn ban_Latn min_Latn unk ban_Latn ban_Latn ban_Latn ban_Latn ban_Latn jav_Latn ban_Latn sun_Latn jav_Latn ban_Latn ban_Latn ban_Latn sot_Latn ban_Latn ban_Latn ban_Latn est_Latn gle_Latn ban_Latn jav_Latn sun_Latn jav_Latn min_Latn ban_Latn jav_Latn ban_Latn sun_Latn jav_Latn mos_Latn jav_Latn ban_Latn ban_Latn sun_Latn ban_Latn jav_Latn sun_Latn